SARL-NUUS - SONDAG 22 MEI 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMT' en volg die skakels soos aangedui. Let asseblief op: Vir oudio 
via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. U nuusleser is 
(naam en roepsein), op 145,725 MHz vanuit Pretoria, met herleidings op 7,066 
en 38,695 MHz ESB. (Ander nuuslesers verander soos toepaslik.) 


In die nuus vandag; 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SUID-AFRIKA GAAN DIE TOEKENNING OM 500 kHz ONDERSTEUN 


By die Nasionale Voorbereidingsgroepvergadering wat in Pretoria vir die Wêrel- 
dradiokonferensie 2012 gehou is, het Hans van de Groenendal, ZSGAKV, die 
aanbeveling van die SARL en OKOSA voorgelê dat metode A, wat Agenda 
Ttem 1.23 sal bevredig, as Suid-Afrika se posisie aanvaar word. Resolusie 1.23 
vra vir die oorweging van n toekenning van 15 kHz in dele van die A72 - 526,5 
kHz band aan die amateurdiens op n sekondêre basis toegeken word, met in 
agneming van bestande dienste. 


Metode A stel n sekondêre toekenning van tot 15 kHz aan die amateurradiodi- 
ens, op n wêreldwye basis, tussen 472 en 487 kHz voor. n Verteenwoordiger 
van die GAA het daarop gewys dat baie nie-direksionele bakens in hierdie band 
bedrywig is, alhoewel OKOSA daarop gewys het dat slegs n paar gelisensieer is 
en nie in die voorgestelde amateurtoekenning werk nie. Hy het gesê dat, sou die 
toekenning toegestaan word by die WRK12, die bakens na ander frekwensies 
verskuif kan word. 


Daar is saamgestem dat die aanbeveling na die SAOG WRCO12 vergadering, wat 
volgende week in Botswana gehou word, te neem en, indien aanvaar, volgende 
maand ter tafel gelê sal word by die ATU-vergadering, waar dit hopelik hul 
ondersteuning sal kry sodat dit die posisie van die Afrikablok sal word. 


Die SARL is by die WRC12 se Nasionale Voorbereidingswerkgroepvergadering 
betrokke om wag te hou oor ander agenda-items wat n invloed op amateurradio 
mag hê en om die groep ingelig te hou oor die IARU se posisie oor agenda-items. 


Vir n afskrif van die aanbevelings besoek www.sarl.org.za en gaan na die “mem- 
bers only” blaaie. 


BOB HEIL, K9EID, GAAN NUWE INTERNET AANBIEDING AANBIED 


Dinsdag, 24 Mei gaan Bob Heil, K9EID - goed bekend vir sy ontwerp van mikro- 
fone n nuwe vertoning uitsaai op Leo Laporte se TwiT.tv-webtuiste. Genaamd 
“HamNation” sal die vertoning fokus op toerusting, aanwendings, wenke en al- 
gemene inligting vir radioamateurs. Heil se eerste gas sal die rock stervriend en 
mede-radioamateur Joe Walsh, WB6ACU, wees. Walsh het ook die temamusiek 
vir die vertoning geskryf. Die vertoning sal elke week gratis oor die Internet op 
Twit.tv. uitgesaai word. 'Twit.tv is ook op iTunes beskikbaar. 


” Ek is al vir n lang tyd n bewonderaar van Leo en het onlangs op sy 'Tri- 
angulation 8 vertoning gewees,” het Heil verduidelik. “Ons het mal gegaan en 
tot my vreugde het hy my gevra om n vertoning oor en vir amateurradio te 
ontwikkel. Sedert die vroeë 1900's het die meeste amateurs gefokus op die bou 
van en eksperimentering met hulle toerusting. Baie van vandag se toerusting is 
rekenaarbeheer en lok dus nuwe gebruikers na die stokperdjie. Selfs in vandag 
se onmiddellike Internetkommunikasie is amateurradio nog die primêre kommu- 
nikasieskakel, of dit nou is vir stormjagters of om met jou vriende oor die wêreld 
gesels. Hierdie nuwe 'TwiT .tv-vertoning bring bestaande en nuwe gebruikers by- 
een.” Meer oor die vertoning sal in volgende week se SARLnuus beskikbaar 
wees. 


RADIOTEGNOLOGIE IN AKSIE OP 4 JUNIE IN PÊ 


Die SARL se Radiotegnologie in Aksie gaan op 4 Junie na Port Elizabeth. Dit 
sal gehou word by die NMMU se suidkampus en word voorgedra in samew- 
erking met PEARS, die Port Elizabeth Amateurradiovereniging. In die hoë 
tegnologiegleuf van die program sal John Willescroft, ZS6GEF, praat oor veldpro- 
grammeerbare opstellings (om n oudioinset, in jou bulletin in te sluit, laai dit 
af van www.amateurradio.org.za/FGPA .mp38). Die volle program is beskikbaar 
by www.sarl.org.za, gaan na RTA op die linkerkant van die bladsy. 


“1912 THE EVENT” HERDENKINGSTASIE VK5MGY 
Die volgende uit WIANEWS: 


Die Adelaide Hills Amateurradiovereniging is deur n groep genaamd “1912 the 
Event” genader vir n GG-operateur vir n herdenkingstasie. Die groep herdenk 
die sink van die Titanic 100 jaar gelede in April 1912. 


Die klub het die roepsein VK5MGY van ACMA verkry; MGY was die roepsein 
van die Titanic. Die roepsein sal vir die volgende 12 maande in gebruik en sal 
n @OSL-kaart vir kontakte uitreik. 


Hou u oor oop vir VK5MGY gedurende die volgende 12 maande. Besoek ook 
1912theevent.com vir meer inligting. 


Van die SARL SE NUUSREDAKTEUR: Interessant, die detektor van die ont- 
vanger op die Carpathia, wat die noodsein van die Titanic ontvang het, was in 
die 'Telkommuseum te sien toe die museum nog in Pretoria was. Ons vertrou 
dat dit nog goed bewaar word. 


HEF VOORTPLANTINGSVOORSPELLING 


Hannes Coetzee, ZS6BZP, berig dat sonaktiwiteit op lae vlakke is. Die son se 
27 dae rotasie het sonvlek 1 208 op die 18de weg van die aarde af geroteer. 
Die sonvlek het vir oulaas sy stem dik gemaak met `n koronauitbarsting. Die 
uitbarsting op 18 Mei is deur nog een op die 19de gevolg. Die wolke koronama- 
teriaal gaan nie naby die aarde verbygaan nie en die gematigde ruimteweer gaan 
vir 'n wyle nog voortduur. 'Tans is daar nie `n kans vir ernstige sonfakkels nie. 
Vir diegene wat hulle eie frekwensievoorspellings doen, is die verwagte effektiewe 
sonvlektelling vir die week sowat 30. 


15 m is die beste keuse vir DX gevolg deur 20 en 30 m en natuurlik die bande 
tussen in. 


Besoek gerus www.spaceweather.co.za vir meer inligting. 
DAGBOEK VAN GEBEURE 


18-22 Mei - Volg Dayton Hamvention op W5KUB.com. 22 Mei - 7ZS4 naelloop 
vanaf 14:00 UTC tot 15:00 UTC foon en GG op 40 m 25 Mei - Sluitingsdatum 
vir nominasies vir NSN-toekennings, besoek www.amateurradio.org.za. 25 Mei 
- SARL 80 m klubkompetisie 17:30 UTC tot 18:30 UTC 4 Junie - RTA in Port 
Elizabeth by Nelson Mandela Metropolitaanse Universiteit 18 Junie - kursus in 
programmering in Windows in Gauteng. Bespreek by www.sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG wat 
om 10:00 SAT op 145,750 MHz in die Pretoria-gebied uitgesaai word, met her- 
leidings op 7 (082, 7 205 en 17 750 kHz. Daar is ook 'n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, 
klik op `'ARMT' en volg die skakels. `n Heruitsending vind Maandagaande 
om 18:30 SAT op 3 230 kHz plaas. Sentech borg die uitsendings op die nie- 
amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur Gustav, ZS6GBWN. 


Dankie dat u geluister het. 73. /EX 


Ten einde u inskrywing op hierdie subskripsielys te verander of dit daarvan te 
verwyder, gaan na www.sarl.org.za/members/admin/maildat.asp. 


